Danas podnosim ostavku na mesto predsednika Demokratske stranke Srbije, izjavila je Sanda Rašković Ivić navodeći da postoji veliki broj lokalnih stranačkih odbora i ljudi koji se zalažu za koaliciju sa Srpskom naprednom strankom, čemu se ona protivi.

Foto:Fonet Nenad Đorđević

Sanda Rašković Ivić je na konferenciji za novinare na konferenciji za novinare u Skupštini Srbije, najavila skupštinu stranke na jesen na kojoj će se raspravljati o statutu i programu stranke, birati rukovodstvo i odrediti njen put.

Bilo bi nedemokratski raspusiti odbore i previše bi ih bilo, moramo da se odlučimo kojim ćemo putem ići, da vidimo ko hoće da bude opozicija vlastima, rekla je Rašković Ivić.

Na pitanje da li će biti kandidat za predsednika stanke, ona je rekla da će se videti, ali da ona ostaje poslanik u Skupštini Srbije, gde će zajedno sa drugim poslanicima DSS biti oštra, državotvorana opozicija.

Ivić je kao odbore koji su napravili vlast sa SNS navela Vračar i Voždovac ćemu se ona protivila, ali je bila nadglasana.

Postoje odbori, kao što odbori na Kosovu i Metohiji i gradski odbor u Nišu koji su odlučno protiv koalicija sa SNS, ja se pridružujem toj grupaciji ljudi, rekla je Rašković Ivić.

“Dosta je bilo”: Principijelna političarka

Odluka Sande Rašković Ivić da podnese ostavku na mesto predsednika Demokratske stranke Srbije (DSS) zbog ulaska pojedinih lokalnih odbora te stranke u vlast sa Srpskom naprednom strankom (SNS), primer je principijelnog ponašanja političara, saopštio je danas Pokret „Dosta je bilo“.

Retkost je da u Srbiji političar ispolji doslednost principima i integritet, pogotovo kad je cena odstupanje sa neke rukovodeće funkcije, navodi se u saopštenju.

Pokret Dosta je bilo od početka ističe da neće sarađivati ni sa jednom strankom koja ulazi u koalicije na bilo kom nivou sa SNS, pa ni sa DSS sve dok je ta stranka u koaliciji sa SNS na Vračaru i Voždovcu.

Ulazak u vlast sa SNS, na bilo kom nivou, znači prelazak iz opozicije u poziciju, podjednako za Srpsku radikalnu stranku, Liberalno demokratsku partiju, Zukorlića i Ligu Socijaldemokrata Vojvodine, kao i za DSS, ukazuje Dosta je bilo.

Snažno se zalažemo za jačanje principa doslednosti i integriteta u političkim strankama, jer je to osnova na kojoj može da se izgradi zdrav politički sistem, dodaje se u saopštenju.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se